google/wiki40b huggingface dataset:
Friedrich Wilhelm Ostwald

Život

Ostwald sa narodil v Rige (v minulosti patrila pod Rusko, teraz Lotyšsko), ako syn Gottfrieda Wilhelma Ostwalda a Elisabeth Leuckelovej. Vyštudoval v roku 1875 na Univerzite v Tartu a vyučoval tam od 1875 do roku 1881. V roku 1887 odišiel do Lipska, kde pracoval po zvyšok života.
Ostwald bol členom Medzinárodného Výboru pre Atómové hmotnosti. Počas 1. svetovej vojny toto členstvo bolo natrvalo ukončené v roku 1917.
Podľa publikovaných prác, Wilhelm Ostwald bol veľmi produktívny v širokých oblastiach chémie. Publikoval prácu, ktorá obsahovala značné množstvo filozofických spisov, ktorá obsahovala takmer 40 tisíc strán.
Na konci jeho extrémne plodného života, Ostwald zomrel v nemocnici 4. apríla 1932.

Práca

Je mu najčastejšie pripisovaný objav Ostwaldovho procesu (patentovaný v roku 1902), ktorý sa používa na priemyselnú výrobu kyseliny dusičnej. I keď tento proces bol známy už 64 rokov skôr vďaka Kuhlmannovi, bol nezaujímavý pre vtedajšiu dobu, kvôli malému množstvu potrebného amoniaku. Tento proces by bol nevýznamný aj v roku 1902 ale vďaka práci Habera a Boscha sa prudko zvýšila produkcia amoniaku vďaka ich technike oddeľovania dusíka Haberovým procesom (dokončený v roku 1911 alebo 1913). Rok 1908 (šesť rokov po patente) je často prikladaný ku objavu Ostwaldovho procesu. Je možné, že objav oddeľovania dusíka motivoval Ostwalda ku komercionalizácii jeho procesu. Alternatívne, 6 rokov mohla byť byrokratická doba, kým jeho proces dostal patent.
Kombináciou týchto dvoch prelomových procesov sa zvýšila produkcia dusíka, bola zväčšená sila výbušnín. To využilo Nemecko počas 1. svetovej vojny. Ostwald taktiež vytvoril zaujímavú teóriu ktorá viedla ku objaveniu Zákonu riedenia ktorý je pomenovaný po ňom.
Slovo mól, podľa Gorina, bolo predstavené chemickému svetu v roku 1900 Ostwaldom. Ostwald definoval jeden mól ako molekulovú váhu látky ku hmotnosti látky. Podľa Ostwalda, tento koncept bol prepojený so vzácnymi plynmi. Iróniou bolo, že Ostwaldov koncept mólu priamo protirečil s jeho atómovou teóriou. Počas rozhovoru s Arnoldom Sommerfeldom vysvetlil, že bol ovplyvnený Einsteinovým vysvetlením Brownovho pohybu.
Sainte-Mère-Église

Poloha

Obec má rozlohu 17,68 km². Najvyšší bod je položený 41 m n. m. a najnižší bod 1 m n. m.

Dejiny

Počas druhej svetovej vojny boli v noci z 5. na 6. júna 1944 v oblasti vysadené jednotky dvoch amerických výsadkových divízií. Ako prvé do obce prenikli sily 82. výsadkovej divízie, stala sa tak prvou oslobodenou obcou vo Francúzsku po obnovení druhého frontu.

Obyvateľstvo

Počet obyvateľov obce je 1 625 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Horný Smokovec

Názov osady

Keď v druhej polovici 19. storočia na východ od osady Starý Smokovec postavili drevenú rozhľadňu, ku ktorej viedol obľúbený chodník, miesto nazvali Peknou vyhliadkou. Od roku 1926 vyrástlo na Peknej vyhliadke niekoľko rodinných penziónov. Toto zoskupenie budov v roku 1930 úradne vyhlásili za novú tatranskú osadu a pomenovali Horný Smokovec.

História

Od roku 1926, potom, ako tu postavili rozhľadňu, tu vyrástlo niekoľko rodinných penziónov (vily Klára, Irma, Dagmar, Vlasta, Siesta a. i.) Stavali ich prevažne hoteloví zamestnanci, ktorí sa materiálne vzmohli a využívali záujem vtedajších návštevníkov o pokojný oddych v neveľkých a lacných podnikoch s domáckym ovzduším a stravou. V 30. rokoch 20. storočia tu vyrástli dve dobre vybavené klimatoterapeutické sanatóriá dr. Jána Opatrného (1928) a dr. Júliusa Holzmanna-Horného (1935).
MUDr. Ján Opatrný (narodený 1900 vo Vodňanoch) s manželkou Zdenkou Opatrnou, rod. Karáskovou (narodená 1901 v Prahe) sa zaoberal lekárskou starostlivosťou, jeho manželka prevádzkou sanatória. Liečili sa tu pacienti na tuberkulózne ochorenia.
Po vojne, v roku 1948, bola liečebňa znárodnená. Vzniklo preventórium pre deti tuberkulóznych rodičov s názvom Detská ozdravovňa Horný Smokovec. V roku 1971 sa reprofilizovala na zariadenie slúžiace na liečbu detí s ochoreniami dýchacích ciest. Bola súčasťou Československých neskôr Slovenských štátnych kúpeľov.Ku dňu 1. januára 1997 bola budova liečebne na základe uplatnenia reštitučného nároku vrátená dedičom pôvodných majiteľov. Vnučky manželov Opatrných Ing. Karin Frieszová a Mgr. Bibiána Prekopová sa rozhodli zachovať tradíciu liečebne a pokračovať kontinuálne v liečbe pacientov s ochoreniami dýchacích ciest.
Šrobárov ústav detskej tuberkulózy a respiračných chorôb v Dolnom Smokovci tu má Pavilón pre matku a dieťa, ktorý bol otvorený v roku 2001. Poskytuje zdravotnú starostlivosť deťom vo veku od 0-6 rokov.
Penzióny po roku 1948 slúžili ako odborárske zotavovne. V druhej polovici 20. storočia na území osady postavili nové hotely Bellevue a Šport, ktoré boli zariadeniami Interhotelu Tatry. V tom období vyrástla tu nová zotavovňa výrobných družstiev Nový život a Juniorhotel Cestovnej kancelárie mládeže. Po roku 1989 všetky objekty patria súkromným majiteľom. Od roku 1954 vo vile Vlasta bola umiestnená Osemročná stredná škola a trochu neskôr niektoré triedy boli premiestnené do vily Lipa. Od roku 1961 vo vile Lipa má svoje sídlo Stredná odborná škola v odbore kuchár, čašník.
Hauteville (Pas-de-Calais)

Poloha

Obec má rozlohu 4,06 km². Najvyšší bod je položený 137 m n. m. a najnižší bod 95 m n. m.

Obyvateľstvo

Počet obyvateľov obce je 307 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cronstedtit

Charakteristika

Cronstedtit vytvára pyramidálne kryštáliky, býva však hlavne zrnitý, kusový. Má čiernu, čiernozelenú, hnedočiernu alebo zelenočiernu farbu. Vryp cronstedtitu je tmavo olivovo zelený až sivočierny. Je to priehľadný až nepriehľadný minerál so skleným leskom. Popísaný bol v roku 1821.

Vznik

Vzniká spolu s inými serpentinitovými nerastmi, zriedkavo aj na hydrotermálmych rudných žilách.

Poznávanie

Kryštáliky tmavozelenočiernej až čiernej farby ako uzavreniny v žilovine.
Selanka (literatúra)

Selanka alebo idyla je epická báseň menšieho rozsahu, ktorej námetom je vidiecky, najmä pastiersky život. Obraz života je spravidla idealizovaný. Selanka má svoj pôvod v antickej literatúre (Teokritos) a zanikla v období preromantizmu. Na Slovensku selanky písal Ján Hollý, Bohuslav Tablic, Juraj Palkovič, Pavol Jozef Šafárik a Karol Kuzmány.
Diviaky (Turčianske Teplice)

Poloha

Nachádza sa v severnej časti mesta, na ľavom i pravom brehu rieky Teplica. Cez mestskú časť vedie železničná trať Zvolen – Vrútky, východným okrajom cesta I/65 na Kremnicu, na ktorú sa tu napája cesta III. triedy z Budiša i Moškovca.

Osada Hájiky

48°52′33″S 18°49′41″V

Súčasťou mestskej časti je aj osada Hájiky. Na mieste pôvodného majera bolo neskôr vybudované poľnohospodárske družstvo, ktoré sa tu nachádza až do súčasnosti. Osadou preteká Ivančinský potok, ktorý pramení niekoľko stoviek metrov južnejšie a tečie smerom na Jazernicu. Na odbočke z Prievidzskej cesty sa nachádza autobusová zastávka.
Gourdon (Ardèche)

Poloha

Gourdon má rozlohu 12,84 km². Najvyšší bod je položený 1 068 m n. m. a najnižší bod 514 m n. m.

Obyvateľstvo

Gourdon má 92 obyvateľov (2009).
Graf vývoja obyvateľstva:
Zdroje: INSEE
Le Quesne

Poloha

Obec má rozlohu 1,43 km². Najvyšší bod je položený 175 m n. m. a najnižší bod 95 m n. m.

Obyvateľstvo

Počet obyvateľov obce je 286 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Leon S. Fuerth

Leon Sigmund Fuerth (* 1939) je americký politik, diplomat, bezpečnostný expert a futurológ.

Vzdelanie

Študoval angličtinu a históriu na New Yorkskej univerzite. Titul M.P.A. získal na Harvarde.

Kariéra

V rokoch 1993 až 2001 pracoval ako bezpečnostný poradca viceprezidenta USA Alberta Gora, Jr. Je profesorom medzinárodných vzťahov na Univerzite Georga Washingtona. Od roku 2001 pôsobil ako vedúci projektu Forward Engagement, v rámci ktorého rozpracoval koncept anticipatívneho vládnutia. Výsledky projektu publikoval vo viacerých futurologických časopisoch napr. vo World Future Review, The Foresight a The Futurist a v októbri 2012 v podobe knižnej publikácie Anticipatory Governance - Practical Upgrade.

Anticipatívne vládnutie

Koncept anticipatívneho vládnutia je založený na vytvorení anticipatívnych podporných systémov pre politické rozhodovanie, na implementácii dlhodobých časových horizontov do politického rozhodovania a na vytvorení spätných väzieb pri realizácii politického rozhodovania.
Kňazský seminár sv. Františka Xaverského

Dejiny seminára

Prvý seminár pre banskobystrickú diecézu vznikol kúpou budovy dnešného Diecézneho pastoračného centra sv. Jána Pavla II. v roku 1805 biskupom Gabrielom Zardahelym. Vyučovanie sa začalo 1. novembra 1807. Činnosť bola prerušená v rokoch 1919 až 1922. V marci 1950 boli zatknutí predstavení seminára a od 14. júla 1950 bol oficiálne zrušený a budova prepadla štátu. V rokoch 1950 až 1990 seminaristi študovali v Bratislave, v seminári pri Dóme sv. Martina. Seminár bol obnovený biskupom Rudolfom Balážom 15. júna 1990, od 1. júla toho roku sídlil dočasne na Ľupčianskom hrade Na jeseň 1990 sa rozhodlo o výstavbe seminára v Badíne, výstavba sa začala 1. mája 1991. Nová budova bola posvätená 4. októbra 1993, slúžila vtedy pre 80 bohoslovcov. V roku 2003 seminár navštívil pápež Ján Pavol II.
V marci 2019 bolo oznámené, že seminár svoju činnosť ukončí. Dôvodom je nízky počet bohoslovcov a vysoké náklady. Budovu s kapacitou 120 využíva len približne dva tucty bohoslovcov. Študujúci prejdú pod seminár v Nitre.

Vedenie

Rektorom seminára je od roku 2010 ThLic. Ján Viglaš.  Jeho predchodcami boli: Tomáš Galis (1990 – 1999) a Vojtech Nepšinský (1999 – 2010). Seminár má tiež prefekta a špirituála.
Bulbophyllum

Bulbophyllum je rod rastlín z čeľade vstavačovité (Orchidaceae) zahrnujúci okolo 1 800 druhov. Predpokladá sa, že je to najväčší rod čeľade. Názov je odvodený z latinského bulbus „hľuza“ a gréckeho fylón „list“, čo vyjadruje charakteristický habitus, pri ktorom listy vyrastajú na konci veľkých pahľúz.

Morfológia

Má veľkú variabilitu tvaru rastliny aj kvetu, patria sem druhy radiace sa k najväčším (Bulbophyllum beccarii) i najmenším (Bulbophyllum globuliforme) predstaviteľom čeľade vstavačovitých. Charakteristický pre ne je výrazný podzemok s jednočlánkovými pahľuzami a bazálne vyrastajúcim súkvetím.

Ekológia

Ide o epifytické rastliny s výskytom najmä v juhovýchodnej Ázii, centrum výskytu je v horských lesoch ostrova Nová Guinea. Rozšírený je však na aj v Austrálii, na Borneu, v Afrike a na Madagaskare. Niekoľko druhov patrí medzi kriticky ohrozené.
Parasympatomimetikum

Využitie

V očnom lekárstve ( zužujú zrenice, znižujú tlak v oku), aplikujú sa pri pooperačných stavoch čriev a močového mechúra. Terapia glaukómu,

Mechanizmus účinku

Katiónová časť molekuly sa spája s aniónovou časťou receptora. Esterová časť molekuly sa napojí na "esteratické centrum" receptora.
Väzba na aniónové centrum určuje afinitu - schopnosť liečiva viazať sa špecificky na receptor.
Reakcia s esterovým centrom určuje vnútornú aktivitu, t.j. schopnosť vyvolať vlastný biologický efekt, bunkovú odpoveď. Určuje biologickú účinnosť komplexu receptor - liečivo.
Avolsheim

Poloha

Obec má rozlohu 1,83 km². Najvyšší bod je položený 362 m n. m. a najnižší bod 164 m n. m.

Obyvateľstvo

Počet obyvateľov obce je 740 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gâcogne

Poloha

Obec má rozlohu 25,21 km². Najvyšší bod je položený 577 m n. m. a najnižší bod 271 m n. m.

Obyvateľstvo

Počet obyvateľov obce je 267 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tatra RT6

Tatra RT6 je označenie dvoch rozdielnych typov nízkopodlažnej električky. Vyrábal ich český podnik ČKD Praha a poľská firma HCP v 90. rokoch 20. storočia.

Konštrukcia

Oba typy električiek majú spoločný dizajn, ktorý vytvoril český architekt Ing. Patrik Kotas. Spoločnú majú tiež koncepciu, ktorá pochádza z francúzskych električiek z 80. rokov.
RT6 sú trojčlánkové šesťnápravové jednosmerné motorové električky. V krátkom nízkopodlažnom strednom článku sú sedadlá umiestnené pozdĺžne, nachádza sa v nehnanom podvozku. Ostatné dva podvozky sú trakčné.

Varianty

Na začiatku 90. rokov bola vyvinutá električka Tatra RT6N1. Po vybudovaní prototypu RT6N bola vyrobená osemkusová testovacia séria, po ktorej vyrobili desať kusov pre Poľsko.
V polovici 90. rokov bol vyrobený prototyp RT6S.
Sérézin-de-la-Tour

Poloha

Obec má rozlohu 9,31 km². Najvyšší bod je položený 466 m n. m. a najnižší bod 266 m n. m.

Obyvateľstvo

Počet obyvateľov obce je 895 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Myzostómy

Rozmnožovanie a vývin

Sú hermafrodity s veľmi zložitým rozmnožovaním. Pri kopulácii si jedince vymieňajú spermatofóry. V spermatofóre prebieha zložitý proces dozrievania spermií, v ktorom sa vyskytuje aj spermatické syncýtium. Syncýtium preniká do tela druhého jedinca a tu z neho zložitým pochodom vznikajú spermie. Z oplodneného vajíčka vzniká obrvená larva, ktorá čoskoro prisadá na hostiteľa a prekonáva premenu.
Do triedy patrí asi 150 morských druhov, sú to endoparazity ježoviek (Asteroidea). V tele hostiteľa tvoria charakteristické deformačné cysty. Ide o reliktnú, veľmi starobylú skupinu živočíchov – deformačné cysty sa našli už na fosíliách prvohorných ľalioviek.
Beire-le-Châtel

Poloha

Obec má rozlohu 19,25 km². Najvyšší bod je položený 305 m n. m. a najnižší bod 215 m n. m.

Obyvateľstvo

Počet obyvateľov obce je 799 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Donaukanal

Donaukanal (nemá slovenský ekvivalent, v preklade by to bol "Dunajský kanál" - nepoužíva sa), je regulované bočné rameno Dunaja na jeho pravom brehu. Od začiatku systematického osídlenia bolo topografickým východiskom založenie sídla. Viedeň, predtým Vindobona stála na vyvýšenej terase jeho pravého brehu. Od počiatku osídlenia bol Donaukanal regulovaný a slúžil lodnej doprave, ako zdroj vody a k bezpečnostnej ochrane, de facto ako stále zavodnená fortifikačná priekopa.
Nábrežie Donaukanalu je súčasťou viedenskej Ringstraße. Prietok vody v Donaukanale je regulovaný sústavou stavidiel; najznámejšími sú stavidlá v štvrti Nussdorf na mieste, kde sa oddeľuje od hlavného koryta Dunaja. Autorom súboru je Otto Wagner.
Mouans-Sartoux

Poloha

Obec má rozlohu 13,52 km². Najvyšší bod je položený 321 m n. m. a najnižší bod 40 m n. m.

Obyvateľstvo

Počet obyvateľov obce je 10 243 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Drahožica

Drahožica je potok na hornej Nitre, preteká územím okresu Partizánske. Je to ľavostranný prítok Nitry, má dĺžku 13,2 km a je tokom IV. rádu. Na hornom toku preteká územím topoľčianskej zvernice a vytvára Drahožickú dolinu. Pri osade Pôždol napája vodnú nádrž Veľké Uherce. Niekedy sa označuje ako Uherecký potok.
Prameň: v pohorí Tribeč, v podcelku Rázdiel, na juhozápadnom úpätí Veľkej Ostrej (745,4 m n. m.) v nadmorskej výške cca 560 m n. m.
Smer toku: prevažne na sever, len medzi osadou Pôždol a sútokom s Drndavou na severozápad
Geomorfologické celky: 1. Tribeč, podcelok Rázdiel, oddeľuje časti Veľkopoľská vrchovina na východe a Skýcovská vrchovina na západe, 2. Hornonitrianska kotlina, podcelok Oslianska kotlina
Prítoky: sprava z oblasti Uhliska, z Trstenej doliny, Pažitský potok, zľava prítok (417,2 m n. m.) spod Rázdiela (686,9 m n. m.), z oblasti Večerovej a potok Drndava
Ústie: do Nitry pri obci Malé Kršteňany v nadmorskej výške približne 197 m n. m.
Obce: osada Drahožická huta, Veľké Uherce, Pažiť (okrajom)
Sjögrenov syndróm

Epidemiológia

Druhé najčastejšie autoimunitné ochorenie. 9x častejšie postihuje ženy vo veku 15 až 65 rokov.

Etiológia

Etiológia je neznáma. Predpokladá sa, že spúšťačom ochorenia sú sialotropné vírusy. Teda vírusy, ktoré majú zvýšenú tendenciu infikovať exokrinné žľazy. Takýmto vírusom je napríklad Epstein-Barrovej vírus, ale aj HIV alebo vírus hepatitídy C. Tieto vírusy po infikovaní žľazy spúšťajú charakteristické patologické imunitné reakcie, ktoré spôsobia autoimunitný zápal a deštrukciu postihnutej žľazy.

Terapia

Špecifickú terapiu nepoznáme. Dôležité sú režimové opatrenia. Zvlhčovanie úst, časté zapíjanie pri jedení, pravidelná stomatologická starostlivosť. Možnosť zakúpenia špeciálnych roztokov - umelé sliny a slzy - v lekárňach. V prípade sťaženého pohlavného styku lubrikačné gély.
Pri výrazných prejavoch ochorenia, ktoré značne sťažujú život pacienta, je možnosť zváženia podávať glukokortikoidy. Je to však posledná možnosť, vzhľadom na mnohé nepriaznivé účinky týchto liečiv. Glukokortikoidy sa kombinujú s imunosupresívami.
Bressuire

Poloha

Obec má rozlohu 180,59 km². Najvyšší bod je položený 236 m n. m. a najnižší bod 98 m n. m.

Obyvateľstvo

Počet obyvateľov obce je 18 634 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Diachronická metóda

Diachronická metóda je výskum istého javu tak, ako sa vyvíjal v čase, výskum jeho dejín a dejinných premien. Diachronická metóda je metóda skúmania a opisu z historického hľadiska. Teoretickým základom diachronickej metódy je myšlienka, že ak sa chce vysvetliť pričina javu, nestačí opísať súčasný, pozorovaný jav, ale treba skúmať stav pred začiatkom tohto javu, resp. stav, v ktorom skúmaný jav ešte nejestvoval. Predmetom diachronického výskumu nie sú len javy, ale aj zmeny týchto javov prebiehajúce v čase a hľadanie príčin týchto zmien. Popri jednotlivých zmenách a ich príčinách sa sa skúma aj celkový rozvoj a jeho hybné sily.
Zdeněk Kukal

Život

V roku 1955 vyštudoval geológiu na Karlovej univerzite v Prahe. Pracoval v Ústrednom ústave geologickom (dnešná Česká geologická služba). V roku 1990 bol menovaný docentom a zároveň získal titul doktor vied (DrSc.). V rokoch 1992 až 1997 bol riaditeľom Českej geologickej služby, v rovnakom čase i neskôr zasadal v Rade vlády Českej republiky pre výskum a vývoj.
V geologických vedách sa zaoberal najmä usadenými horninami. Ako zamestnanec geologického ústavu pôsobil takmer 10 rokov v zahraničí, hlavne v krajinách juhozápadnej Ázie, kde bol profesorom na univerzitách v Bagdade a Kuvajte, tiež hlavným geológom v štátnej geologickej službe Iraku. Na výskumných lodiach sa plavil po Atlantickom oceáne, Perskom zálive i Čiernom mori. Jeho kniha o oceánoch je dôležitou učebnicou oceánografie.
Vo svojej populárno-vedeckej knihe Záhada bermudského trojúhelníku, fantazie a skutečnost (1985) na základe prác zahraničných autorov (napr. Larryho Kuschea) vyvrátil legendy o údajne záhadných zmiznutiach v Bermudskom trojuholníku.
Slnečnicový olej

Slnečnicový olej je rastlinný olej vyrábaný zo semien slnečnice (Helianthus annuus). Má svetložltú farbu a jemnú chuť. Technológia výroby slnečnicového oleja bola patentovaná v roku 1716. Slnečnicový olej sa používa prevažne na prípravu šalátov a na varenie, a tiež ako zvláčňujúca zložka v kozmetických prípravkoch. Vzhľadom na vysoký obsah polynenasýtených mastných kyselín, by nemal byť ohrievaný nad teplotu 100 °C.

Negatívne účinky na zdravie

Vysoká spotreba Omega-6 nenasýtených mastných kyselín, ktoré sa nachádzajú vo väčšine rastlinných olejov, vrátane slnečnicového, môže zvýšiť u žien po menopauze riziko rakoviny prsníka. Podobný efekt bol u mužov pozorovaný na rakovine prostaty. Ďalšie analýzy naznačujú inverzný vzťah medzi všetkými polynenasýtenými mastnými kyselinami a rakovinou prsníka.
Guerville (Seine-Maritime)

Poloha

Obec má rozlohu 12,46 km². Najvyšší bod je položený 198 m n. m. a najnižší bod 75 m n. m.

Obyvateľstvo

Počet obyvateľov obce je 469 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Treskovité

Treskovité (lat. Gadidae) je čeľaď rýb z radu treskotvaré.
V užšom zmysle sem patrí okolo 13 rodov morských rýb, ktoré sa po slovensky - pokiaľ vôbec majú slovenské meno - nazývajú treska (okrem rodu Eleginus, ktorý sa po slovensky volá navaga). V širšom zmysle u mnohých autorov do čeľade treskovité patria aj ďalšie taxóny rýb, ktoré sa v iných systémoch zaraďujú ako čeľaď mieňovité (Lotidae) a prípadne aj čeľaď Phycidae alebo staršie aj čeľaď Merlucciidae. V rámci treskovitých v širšom zmysle sa treskovité v užšom zmysle klasifikujú ako podčeľaď tresky (Gadinae).

Charakteristika

Treskovité v širšom zmysle (t.j. vrátane mieňov) sú morské ryby, iba jeden druh - mieň sladkovodný (Lota lota) - žije v sladkých vodách. Morské druhy žijú v Atlantickom, Tichom a Severnom ľadovom oceáne. Majú predĺžené, z bokov stlačené vretenovité alebo kyjovité telo. Na chrbte môžu mať jednu, dve alebo tri plutvy a spodnej časti tela jednu alebo dve análne plutvy. Brušné plutvy ležia pred prsnými. Šupiny tela sú drobné hladké a okrúhle, cykloidné. Maximálna dĺžka je 1,8 m, dosahuje ju treska škvrnitá (Gadus morhua). Treskovité sú chladnomilné, žijú pri dne v hĺbke niekedy až 250 m a teplote 0 - 16 stupňov. Treskovité v užšom zmysle (t.j. podčeľaď tresky - Gadinae) sa lovia pre chudé mäso. Predáva sa čerstvé, sušené, solené, mrazené, údené a konzervované (pozri napr. treska v majonéze).
Cambes (Gironde)

Poloha

Obec má rozlohu 5,34 km². Najvyšší bod je položený 86 m n. m. a najnižší bod 2 m n. m.

Obyvateľstvo

Počet obyvateľov obce je 1 347 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kozia ulica (Bratislava)

História

Ulica vznikla počas predmestskej výstavby na vonkajšej strane mestského opevnenia najneskôr pred koncom 14. storočia. V roku 1381 mala 4 domy a v roku 1720 mala 14 domov.

Cintorín pri Kozej bráne

Na konci Kozej ulice vznikol v roku 1783 evanjelický Cintorín pri Kozej bráne (Gaistor-Friedhof), ktorý sa používal do konca 2. svetovej vojny.
Lieuron

Poloha

Obec má rozlohu 16,72 km². Najvyšší bod je položený 69 m n. m. a najnižší bod 18 m n. m.

Obyvateľstvo

Počet obyvateľov obce je 716 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
New Technology File System

NTFS alebo New Technology File System (Súborový Systém Novej Technológie) je súborový systém vyvinutý pôvodne pre Windows NT, používa sa natívne vo Windows 2000, Windows XP, Windows Vista, Windows 7, Windows 8 a Windows 10, prakticky v každom systéme rady Windows NT
NTFS má niekoľko verzií: 1.0, 1.1 a 1.2 v NT 3.51 a NT 4, 3.0 vo Windows 2000 a 3.1
vo Windows XP, Server 2003 a Vista.
NTFS nahradil predchádzajúci systém od Microsoftu FAT, založený na MS-DOS a raných verziách Windows.
Spytihněv II.

Spytihněv II. (* 1031, Olomouc – † 28. január 1061, Hradec nad Moravicí) bolo české knieža (od r. 1055), najstarší syn kniežaťa Břetislava I. a Judity zo Schweinfurtu.
Od mladosti bol správcom olomouckého údelu a po smrti svojho otca v r. 1055 sa stal českým kniežaťom. Jeho údajne prvým štátnickým činom (podľa Kosmasa) bolo vyhnanie Nemcov z Čiech. Tvrdenie je však pravdivé iba čiastočne, pretože sám povolal nemeckých mníchov do Sázavského kláštora, keď predtým odtiaľ vyhnal slovanských rehoľníkov.
Jeho pomer k matke a mladším súrodencom bol nepriateľský. V r. 1056 tiahol do Olomouca, kde sídlil jeho mladší brat Vratislav so svojou matkou. Tí pred ním utiekli do Uhorska a Spytihněv obsadil celú Moravu.
Spytihněv nadviazal dobré vzťahy s pápežskou kúriou a pápež Mikuláš II. mu údajne za ročný poplatok 100 hrivien striebra dovolil, aby pri slávnostných príležitostiach mohol nosiť biskupskú mitru.
V r. 1057 založil Spytihněv kolegiálny chrám v Litoměřiciach a v r. 1060 začal z rozsiahlou prestavbou chrámu sv. Víta na Pražskom hrade, kde bol po svojej smrti pochovaný.

Rodinné pomery

Spytihněv II. bol otcom jedného syna Svatobora (*?, † 23. február 1086) a neznámej dcéry, ktoré mal so svojou manželkou Idou Wettinskou. Svatobor sa r. 1085 stal aquilejským patriarchom.
Fégréac

Poloha

Obec má rozlohu 44,18 km². Najvyšší bod je položený 62 m n. m. a najnižší bod 0 m n. m.

Obyvateľstvo

Počet obyvateľov obce je 2 229 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jozef Košnár

Prof. Ing. Jozef Košnár, DrSc. (* 27. máj 1933, Nové Mesto nad Váhom – † 27. september 2008, Bratislava) bol poslancom Národnej rady Slovenskej republiky za koalíciu Spoločná voľba (SDĽ) vo volebnom období 1994-1998.
Les Barthes

Poloha

Obec má rozlohu 8,2 km². Najvyšší bod je položený 91 m n. m. a najnižší bod 62 m n. m.

Obyvateľstvo

Počet obyvateľov obce je 498 (2011).
Nasledujúci graf zobrazuje vývoj počtu obyvateľov v obci.
Zdroje: INSEE